امریکا دن افغانستان قوراللی کوچلریگه یاردمامریکا بیرلشگن دولتلری، افغانستان ده گی 352 مینگ افغانستان لیک عسکرگه میلادی 2017 نچی ییل گچه مادی یاردم تامین ایته دی.ریس جمهور محمد اشرف غنی و اجراییه ریسی عبدالله عبدالله، امریکا بیرلشگن دولتلری تشقی ایشلر وزیری جان کری و مدافعه وزیری اشتون کرتر بیلن اوچره شگن لیگی بیلدیریلدی. مذکور اوچره شوو آرتیدن عملگه آشیریلگن مطبوعاتی صحبتده امریکا بیرلشگن دولتلری مدافعه وزیری کرتر اوز وعده لری چوکاتیده افغانستان اولکه سیگه میلادی 2017 نچی ییل گچه فند (مادی یاردم) تامین ایته دیگن لیکلرینی اورغوله دی. جان کری ایسه امریکا بیرلشگن دولتلری نینگ افغانستان ده گی اوروش وظیفه سی نینگ میلادی 2014 نچی ییلده اوز نهایه سیگه ییتگن لیگی نی تاکیدلب، افغانستان ده گی اوز عسکرلری نینگ سانینی 10 مینگ گه توشگن لیگی و افغانستان کوچلریگه یاردم ایتیشگه دوام ایته دیگن لیک لرینی معلوم قیلدی. کری عین دمده واشنگتن نینگ افغانستان نینگ ملی بیردم لیک حکومتیگه ریفورم لرنی عملگه آشیریشی اوچون 800 ملیون دالر یاردم ایته دیگن لیکلرینی بیلدیردی. جان کری اوشبو حرکت امریکا بیرلشگن دولتلری – افغانستان نینگ استراتیژیک اهمیتی نی انعکاس بیره دی. خودی شونده ی بولیب حکومتیمیز آره سیده ینگی بیر کیلیشوو بولگن لیگی نی ایفاده ایتماقده دیر، دیدی. افغانستان جمهور ریسی اشرف غنی ایسه واشنگتن نینگ یاردمی اوچون ممنونیت و منتدارچیلیک بیلدیردی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
